पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जोधपुर-पाली रोड पर दस करोड़ रुपए मूल्य की बैश कीमती भूमि पर कब्जाधारी से मिली भगत कर फर्जी पट्टे जारी करने के आरोप में एक आरएएस अधिकारी, नगर निगम के वरिष्ठ लेखा अधिकारी, विधि अधिकारी एवं सेवा निवृत नाकेदार के खिलाफ कार्रवाई की अनुशंसा की गई है।
नगर निगम के सीईओ रामजीवन मीणा ने सतर्कता समिति के निर्देश पर नगरीय निकाय विभाग के निदेशक को पत्र लिख कर आरएएस अधिकारी एवं वर्तमान में सोजत के एसडीएम प्रेमाराम परमार, नगर निगम के वरिष्ठ लेखा अधिकारी दिलीप गुप्ता ,विधि अधिकारी सिद्धार्थ चारण तथा सेवा निवृत नाकेदार गुलाबसिंह पारीख के खिलाफ 16 सीसीए के तहत कार्रवाई करने की अनुशंसा की है।
जिला जन अभाव अभियोग एवं सतर्कता समिति के प्रभारी एडीएम तृतीय भागीरथ विश्नोई के अनुसार समिति के अध्यक्ष कलेक्टर गौरव गोयल ने समिति में दर्ज प्रकरण संख्या 1317/12 में सीईओ नगर निगम,आयुक्त जेडीए व एडीएम भूमि रूपांतरण ने जांच बाद के बाद परमार सहित इन निगम अधिकारियों एवं कर्मचारियों को बासनी पुलिए के पास स्थित पीएचईडी कार्यालय के पास की दस करोड़ रुपए मूल्य बेशकीमती जमीन के फर्जी पट्टे जारी करना पाया गया ।
सतर्कता समिति ने इन फर्जी पट्टों को निरस्त करने, तथा दोषियों के खिलाफकार्रवाईके लिए सरकार को पत्र लिखने निर्देश दिए थे। इस पर नगर निगम के सीईओ ने निदेशक नगरीय निकाय विभाग के निदेशक को आरएएस परमार सहित चारों के खिलाफकार्रवाईकी अनुशंसा कर समिति को पत्र की प्रति अनुपालना में भेजी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn